**Ministru kabineta noteikumu projekta "Valsts valodas centra nolikums" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Valsts valodas centra nolikums" (turpmāk – projekts) mērķis ir aktualizēt Valsts valodas centra (turpmāk – centrs) nolikuma saturu atbilstoši Valsts pārvaldes iekārtas likuma 16. panta otrajā daļā noteiktajām pamatprasībām, kas veicinātu centra funkciju efektīvāku izpildi.Paredzēts, ka tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts valodas likuma 26. panta otrā daļa, kas noteic, ka centra nolikumu apstiprina Ministru kabinets.Centra iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valsts pārvaldes iekārtas likuma 16. panta otrās daļas 3. punkts nosaka, ka tiešās pārvaldes iestādes nolikumā norāda iestādes funkcijas, uzdevumus un kompetenci. No minētā izriet, ka, ja tiešās pārvaldes iestādes funkcijās, pildāmajos uzdevumos vai kompetencē tiek veiktas izmaiņas, grozījumi veicami arī tās nolikumā.Projekts ir izstrādāts arī tādēļ, lai izpildītu Valsts pārvaldes iekārtas likuma 10. panta septītajā daļā nostiprināto principu, kas ietver sevī pienākumu aktualizēt informāciju atbilstoši izmaiņām tiesību aktos.Šobrīd centra darbību reglamentē Ministru kabineta 2005. gada 22. marta noteikumi Nr. 202 "Valsts valodas centra nolikums" (turpmāk – nolikums). Spēkā esošā nolikuma redakcija tostarp satur atsauces uz tādām centra funkcijām un uzdevumiem, kas redakcionāli un saturiski precizējami, kā arī tos nepieciešams aktualizēt, ņemot vērā būtiskas ārējo normatīvo aktu izmaiņas: 2020. gada 30. jūnija grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi" (turpmāk – MK noteikumi Nr. 733) un Administratīvās atbildības likuma spēkā stāšanās 2020. gada 1. jūlijā, ar ko spēku zaudē Latvijas Administratīvo pārkāpumu kodekss (turpmāk – Latvijas APK).Ņemot vērā, ka grozījumi, kurus nepieciešams izdarīt nolikumā, ir apjomīgi, tad, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 140. punktam, ir sagatavots jauns nolikuma projekts.**II. Centra funkcijas, uzdevumi un kompetence**1. Projektā precizētas centra funkcijas atbilstoši faktiskajai situācijai gan attiecībā uz normatīvo aktu ievērošanas uzraudzību un kontroli valsts valodas lietošanas jomā, gan attiecībā uz terminoloģijas lietošanu tiesību aktos un dokumentu tulkošanu.No desmit nolikumā nostiprinātajām funkcijām to skaits ir samazināts līdz sešām, mainīta funkciju uzskaites secība, katrā centra darbības virzienā grupējot tās atbilstoši centra viedoklim par to nozīmīgumu.Nolikuma 3.3. apakšpunkts ir svītrots, jo tika konstatēta tajā ietvertās funkcijas dublēšanās ar uzdevumiem un tika atzīts, ka svītrotā apakšpunkta būtība ir precīzāk izsakāma ar uzdevumu, nevis ar funkciju.Nolikuma 3.6. apakšpunkts apvienots ar 3.7. apakšpunktu saturiskās līdzības dēļ un, mainoties numerācijai, projektā izteikts 3.5. apakšpunktā.Nolikuma 3.8. apakšpunkts svītrots. Konkrētā tiesību norma 2009. gadā tika tieši pārņemta no valsts aģentūras "Tulkošanas un terminoloģijas centrs" nolikuma, un tās izpilde bija aģentūras struktūrvienības "Ar NATO darbību saistīto dokumentu tulkošanas nodaļa" kompetencē, bet pēc aģentūras reorganizācijas procesa (Ministru kabineta 2009. gada 12. marta rīkojums Nr. 192 "Par valsts aģentūras "Tulkošanas un terminoloģijas centrs" reorganizāciju") un tās pievienošanas centram funkcijas izpildei vairs netika nodrošināti nepieciešamie finanšu līdzekļi, tādēļ nolikuma 3.8. apakšpunkts teorētiski līdz šim saturējis regulējumu, kas praksē tieši nav ticis piemērots (ar analoģisku pamatojumu projektā svītrots nolikuma 4.6. apakšpunkts). Vienlaikus gan jānorāda, ka centrs neatsakās pēc pieprasījuma tulkot latviešu valodā ar Ziemeļatlantijas līguma organizācijas darbību saistītos dokumentus, kas apstiprināti Vecāko amatpersonu sanāksmē Eiropas Savienības jautājumos, kā arī izstrādāt tajos lietoto terminoloģiju. Ikdienā centrs pastāvīgi pēc ministriju un iestāžu pieprasījuma tulko dažādu organizāciju un ar to darbību saistīto dokumentāciju, piemēram, Ekonomiskās sadarbības un attīstības organizācijas, Eiropas Drošības un sadarbības organizācijas, Starptautiskās Civilās aviācijas organizācijas u. c. dokumentāciju.Nolikuma 3.9. apakšpunkts redakcionāli precizēts atbilstoši funkcijas definīcijai un līdz šim reāli veiktām centra darbībām tās īstenošanā, ņemot vērā, ka šo funkciju praktisko izpildi precīzāk raksturo nevis viena konkrēta centra darbība "sagatavot priekšlikumus vienotas, latviešu valodas normām atbilstošas terminoloģijas lietošanai normatīvajos aktos", bet process "veicināt vienotas, latviešu valodas normām atbilstošas terminoloģijas lietošanu tiesību aktos un citos dokumentos", kas tostarp sevī ietver priekšlikumu sagatavošanu, bet piešķir tiesības veikt arī citas darbības, piemēram, apkopot piesaistīto speciālistu un iesaistīto pušu viedokļus, informēt iesaistītās puses par viedokļiem un apkopot iegūto informāciju, kas tiek izmantota priekšlikuma sagatavošanā.Nolikuma 3.10. apakšpunktā nostiprinātā funkcija pēc būtības atbilst uzdevuma, nevis funkcijas definīcijai, tādēļ tā redakcionāli pārstrādāta un izteikta projekta 4.10. apakšpunktā.2. Centra uzdevumi precizēti un papildināti atbilstoši centra funkcijām. Mainīta to uzskaites secība atbilstoši analoģiskiem principiem funkciju uzskaites secības mainīšanai.Nolikuma 4.2. apakšpunkts izteikts jaunā redakcijā projekta 4.3. apakšpunktā. Aktuālajā redakcijā nolikuma 4.2. apakšpunkts nosaka uzdevumu sagatavot un izplatīt metodiskos un informatīvos materiālus, tomēr, ņemot vērā vispārēju valsts pārvaldes attīstību, kas paredz atvērtu un pieejamu valsts pārvaldi, ir secināms, ka centram šāds uzdevums būtu jāpilda arī bez atsevišķa deleģējuma. Jaunā redakcija principā paredz to pašu, bet nenosaka formu materiālu izveidei.Nolikuma 4.5. apakšpunkts izteikts jaunā redakcijā, paplašinot centra kompetenci no ekspertu atzinumu sniegšanas par vietvārdu pareizrakstību līdz ekspertu atzinumu sniegšanai par vietvārdu atbilstību vietvārdu informācijas noteikumiem tā, lai tas ir piemērojams kopsakarā ar Ministru kabineta 2012. gada 10. janvāra noteikumiem Nr. 50 "Vietvārdu informācijas noteikumi" (turpmāk – vietvārdu informācijas noteikumi), kuru 16. punkts paredz, ka centrs pēc personas rakstiska pieprasījuma 10 darbdienu laikā sniedz eksperta atzinumu par vietvārda atbilstību šo noteikumu prasībām. Ar 2018. gada 18. aprīli vietvārdu informācijas noteikumi tika grozīti, papildinot noteikumus ar 16.1 punktu, kas vietvārdu piešķīrējinstitūcijām uzliek pienākumu iesniegt centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Tādējādi kopš 2012. gada 4. februāra ar precizējumiem, kas stājās spēkā 2018. gada 18. aprīlī, centram ir pienākums sniegt atzinumus par vietvārdu atbilstību visām vietvārdu informācijas noteikumu prasībām, tostarp pareizrakstības prasībām (vietvārdu informācijas noteikumu 11. punkts). Kā norādīts šī sākotnējās ietekmes novērtējuma ziņojuma (anotācijas) 1. punktā, nolikuma 4.6. apakšpunkts svītrots ar analoģisku pamatojumu nolikuma 3.8. apakšpunkta svītrošanai.Nolikuma 4.7., 4.8. un 4.10. apakšpunkts apvienoti saturiskās līdzības dēļ un projektā izteikti 4.8. apakšpunktā.Lai veicinātu vienotas, latviešu valodas normām atbilstošas terminoloģijas lietošanu un palielinātu Latvijas Nacionālā terminoloģijas portāla [termini.gov.lv](https://termini.gov.lv/) nozīmi, nolikuma 4.9. apakšpunkts ir papildināts ar centra uzdevumu ne tikai nodrošināt izstrādātās terminoloģijas pieejamību, bet arī izstrādāt terminoloģiju un saskaņot to ar nozaru ekspertiem, kā arī terminoloģijas pieejamība saskaņā ar jauno redakciju nodrošināma 2018. gada 12. decembrī atklātajā Latvijas Nacionālajā terminoloģijas portālā [termini.gov.lv](https://termini.gov.lv/), kuru sadarbībā ar Latvijas Zinātņu akadēmijas Terminoloģijas komisiju (turpmāk – LZA TK), centru, Latviešu valodas aģentūru un Kultūras informācijas sistēmu centru izstrādāja valodu tehnoloģiju uzņēmums "Tilde". Terminoloģijas portāls ir vienota vide, kurā ir pieejama informācija par jaunumiem terminoloģijā un citās valodniecības nozarēs. Portālā atrodami LZA TK un centra apkopoti un apstiprināti dažādu nozaru termini, kā arī termini no citiem autoritatīviem avotiem. Portāla apmeklētājiem ir pieejama terminu datubāze, brīvi lejupielādējamas terminu kolekcijas, kā arī terminoloģijas jaunumi un LZA TK publicētā informācija. Jaunā redakcijā nolikuma 4.9. apakšpunkts izteikts projekta 4.7. apakšpunktā.Nolikuma 4.12. apakšpunkts svītrots, jo konstatēts, ka tas neatbilst uzdevuma – konkrēta pasākuma, kas veicams, lai nodrošinātu konkrētas funkcijas izpildi, – būtībai, bet dublē funkciju, kas izteikta projekta 3.5. apakšpunktā.Nolikuma 4.13. apakšpunkts ir papildināts un precizēts atbilstoši Ministru kabineta 2010. gada 21. septembra instrukcijai Nr. 15 "Eiropas Savienības dokumentu tulkojumu izvērtēšanas, saskaņošanas un būtisku kļūdu labošanas kārtība" un pēc jaunās numerācijas projektā izteikts kā 4.9. apakšpunkts. Apakšpunkta formulējums precizēts atbilstoši centra realizētajai praksei tā izpildē. Projektā ietvertā redakcija nemaina līdzšinējo procesu konkrētā uzdevuma veikšanā, kas notiek saskaņā ar iepriekšminēto Ministru kabineta instrukciju. Papildinājumam ir redakcionāls raksturs.Tāpat nolikuma 4. punkts (projektā saglabāta numerācija) papildināts ar jauniem, līdz šim nolikumā neietvertiem uzdevumiem, ko praksē centrs sekmīgi veic, bet kas līdz šim nav bijuši nostiprināti dokumentā ar ārējā normatīvā akta spēku, piemēram, ar uzdevumu rīkot ar valsts valodas jautājumiem saistītus pasākumus ar mērķi stiprināt valsts valodas pozīcijas un veicināt centra atpazīstamību sabiedrībā, nodrošināt nozaru profesionāļu, citu valsts pārvaldes iestāžu un sabiedrības iesaisti akciju norisē (projekta 4.13. apakšpunkts).Lai uzsvērtu vienu no būtiskiem centra uzdevumiem, kas minēts Ministru kabineta 2000. gada 22. augusta noteikumos Nr. 287 "Valsts valodas centra Latviešu valodas ekspertu komisijas nolikums", kas, savukārt, izdoti saskaņā ar Valsts valodas likuma 23. panta trešo daļu, projekts papildināts ar jaunu 4.11. apakšpunktu, saskaņā ar kuru centram tiek paredzēts uzdevums organizēt Latviešu valodas ekspertu komisijas darbību. Uzdevuma izpaušanās piemēri praksē: centra direktors iesaka tieslietu ministram komisijas sastāvu; centra direktors kopā ar komisijas priekšsēdētāju paraksta komisijas lēmumus un atzinumus; centra direktors apstiprina komisijas izveidoto apakškomisiju nolikumus.Tāpat projekts papildināts ar jaunu 4.12. apakšpunktu, kas noteic centram uzdevumu aicināt sabiedrību iesaistīties valsts valodas pozīcijas stiprināšanā. Konkrētais uzdevums skatāms kopsakarā ar projekta 4.13. apakšpunktu.Projekta 4.13. apakšpunktā centram paredzēts jauns uzdevums organizēt pasākumus ar mērķi stiprināt valsts valodas pozīcijas un veicināt centra atpazīstamību sabiedrībā. Jau astoto gadu pēc kārtas 2019. gadā centrs organizēja akciju "Latviešu valodai draudzīga vide", lai noteiktu apkalpojošās sfēras uzņēmumus, kas vispilnīgāk ievēro Valsts valodas likuma un citu valsts valodas lietošanu regulējošo normatīvo aktu prasības, kā arī kopš 2016. gada centrs sadarbībā ar partnerorganizācijām organizē akciju "Latviešu valodas kvalitāte periodiskajā presē", lai noteiktu, izvērtētu un apbalvotu periodiskās preses izdevumus, kuros lietota kvalitatīva latviešu valoda, un sniegtu pamatotus ieteikumus tās kvalitātes paaugstināšanai. Tāpat regulāri tiek apspriesti jautājumi arī par citu ar valsts valodu un tās lietošanu, aizsardzību un popularizēšanu saistītu pasākumu organizēšanu. Tā kā konkrēto divu pasākumu organizēšanai ir pastāvīgs raksturs, kā arī konkrētie pasākumi ir atzīti un zināmi arī starp pasākumu dalībniekiem un pretendentiem, tika pieņemts lēmums, ka ir lietderīgi iekļaut šādu pasākumu organizēšanu kā vienu no uzdevumiem projektā ar mērķi šādu pasākumu rīkošanu nostiprināt normatīvi, kas ir vēlams arī no tāda viedokļa, ka konkrētie pasākumi ir vērsti nevis uz sankciju piemērošanu vai papildu pienākumu radīšanu adresātiem, bet gan uz (lielākoties mazo un vidējo) uzņēmumu atbalstīšanu un novērtēšanu, un tiem ir nevis negatīva, bet pozitīva tendence.3. Nolikuma 5. un 6. punkts par centra kompetenci un tiesībām apvienoti un projektā izteikti 5. punktā par centra tiesībām atbilstoši kompetencei. Saskaņā ar Normatīvo aktu projektu izstrādes rokasgrāmatu (pieejama tīmekļvietnē https://tai.mk.gov.lv/) iestādes kompetence definēta kā "iestādes tiesības un pienākumi uzdevumu izpildes kontekstā". Pamatojoties uz iepriekš minēto, kā arī ievērojot līdzību ar citu tieslietu ministra pārraudzībā esošu tiešās pārvaldes iestāžu nolikumiem, projektā turpmāk nav paredzēts atsevišķi mākslīgi izdalīt centra kompetenci, jo tā izriet no projektā nostiprinātajām centra tiesībām. Apvienojot nolikuma 5. un 6. punktu, secināts, ka ir lietderīgi svītrot 5.1. un 5.3. apakšpunktu, jo konstatēta to dublēšanās ar hierarhiski augstāka juridiskā spēka normatīvo aktu – Valsts pārvaldes iekārtas likumu. Nolikuma 5.1. apakšpunkts pēc būtības atbilst Valsts pārvaldes iekārtas likuma 54. panta pirmajai daļai "Iestādes sadarbojas, lai veiktu savas funkcijas un uzdevumus", savukārt nolikuma 5.3. apakšpunkts, saskaņā ar kuru centrs atbilstoši kompetencei informē sabiedrību par centra darbību, pēc būtības ietver tādus valsts pārvaldes principus kā labas pārvaldības princips (Valsts pārvaldes iekārtas likuma 10. panta piektā daļa) un pienākumu informēt sabiedrību par savu darbību (Valsts pārvaldes iekārtas likuma 10. panta septītā daļa).Tāpat konstatēts, ka nolikuma 5.2. apakšpunkts nosaka centra tiesības sadarboties ar ārvalstu iestādēm un starptautiskajām organizācijām informācijas un pieredzes apmaiņas jomā un kopīgu projektu īstenošanā, tāpēc projektā tas izteikts 5.11. apakšpunktā pie citām projektā nostiprinātām līdzīgām centra tiesībām.Nolikuma 5.4. apakšpunkts par Latvijas Republikas pārstāvēšanu Eiropas Savienības institūcijās un citās starptautiskās organizācijās svītrots, jo konstatēta tā dublēšanās ar nolikuma 6.5. apakšpunktu (projekta 5.10. apakšpunkts).4. Nolikuma 6. punktā (projekta 5. punkts) ietverto apakšpunktu secība mainīta saskaņā ar analoģiskiem principiem funkciju un uzdevumu mainīšanas secībai.Svītrots nolikuma 6.4. apakšpunkts, kurš paredz centra tiesības normatīvajos aktos noteiktajā kārtībā un apmērā sniegt mācību un metodisko materiālu realizācijas un izziņu sagatavošanas maksas pakalpojumus. Ņemot vērā, ka praktiski pieprasījuma pēc šādiem pakalpojumiem nav, nav iespējams prognozēt gūtos ieņēmumus, un gadskārtējos likumos par valsts budžetu ieņēmumi no maksas pakalpojumiem un citi pašu ieņēmumi netika plānoti. Līdz ar to centrs secināja, ka minētā apakšpunkta saglabāšana nav lietderīga un efektīva mērķa sasniegšanai. Turklāt administratīvās izmaksas minētā apakšpunkta ievērošanas nodrošināšanai nav samērīgas ar ieguvumu, līdz ar to minētais apakšpunkts ir svītrojams.Nolikuma 6.8. un 6.9. apakšpunkts apvienoti, jo tie abi attiecināmi uz valsts valodas prasmi apliecinošiem dokumentiem un centra tiesībām veikt konkrētas darbības ar šiem dokumentiem. Minēto nolikuma apakšpunktu regulējums iekļauts projekta 5.8. apakšpunktā.Nolikuma 6.10. apakšpunktu, kas nosaka, ka centram ir tiesības normatīvajos aktos noteiktajos gadījumos iesniegt pārbaudes materiālus kompetentai tiesībaizsardzības iestādei, nolemts svītrot, jo minētais apakšpunkts faktiski dublē Valsts pārvaldes iekārtas likuma 55. panta otro daļu un Administratīvās atbildības likuma 120. panta otro daļu.Jaunā redakcijā projekta 5.4. apakšpunktā izteikts arī nolikuma 6.12. apakšpunkts, paplašinot centra tiesības uzaicināt personas ierasties centrā arī gadījumos, kad vēl nav konstatēti Valsts valodas likuma un citu valsts valodas lietošanu regulējošo normatīvo aktu pārkāpumi, bet ierašanās centrā nepieciešama ziņu par iespējamu administratīvā pārkāpuma izdarīšanu pārbaudei, ja citādi šīs ziņas nav iespējams pārbaudīt. Līdz ar to projektā minētais apakšpunkts ir salāgots ar faktiskajiem apstākļiem un paredz centram vispārējas tiesības normatīvajos aktos paredzētajā kārtībā uzaicināt personas ierasties centrā. Šāds regulējums ir arī saskaņā ar Administratīvās atbildības likuma 117. pantu, kas paredz iegūto ziņu par iespējamu administratīvo pārkāpumu pārbaudi kompetences ietvaros, lai lemtu par administratīvā pārkāpuma procesa uzsākšanu vai par atteikšanos uzsākt administratīvā pārkāpuma procesu, jo daļā gadījumu centra amatpersonām nav citas iespējas veikt iegūto ziņu par iespējamu administratīvo pārkāpumu pārbaudi, kā vien uzaicinot iespējamos administratīvā pārkāpuma subjektus ierasties centrā, lai klātienē veiktu ziņu pārbaudei nepieciešamās darbības.Redakcionāli pārstrādāts arī nolikuma 6.13. apakšpunkts (projekta 5.5. apakšpunkts), ņemot vērā, ka ar Administratīvās atbildības likumu ir izveidota jauna administratīvo sodu sistēma un tāds šobrīd administratīvā pārkāpuma lietā būtisks procesuāls dokuments kā administratīvā pārkāpuma protokols tiks aizstāts ar līdzīgu funkciju pildošu lēmumu. Tāpat jāņem vērā, ka šobrīd spēkā esošā redakcija neprecīzi raksturo centra tiesības administratīvā pārkāpuma lietvedības vešanā, aprobežojoties ar tiesībām sastādīt administratīvā pārkāpuma protokolus un uzlikt administratīvos sodus, lai gan praksē centra amatpersonas veic visas Latvijas APK paredzētās procesuālās darbības, kā arī ir secināms, ka līdz ar Latvijas APK spēka zaudēšanu centra tiesību apjoms attiecībā uz administratīvo pārkāpumu procesu nemainīsies (skat. Administratīvās atbildības likuma 115. panta pirmās daļas 46. punktu: administratīvā pārkāpuma procesu ir tiesīgas veikt amatpersonas no centra), tāpēc arī projekta 5.5. apakšpunktā precizēts centra tiesību apjoms administratīvo pārkāpumu procesā, kā arī tas izteikts, izmantojot Administratīvās atbildības likumā lietotus jēdzienus (piemēram, administratīvā pārkāpuma lietvedība aizvietota ar administratīvā pārkāpuma procesu).Projektā centra tiesības papildinātas ar 5.7. apakšpunktu, kas reglamentē centra tiesības sniegt atzinumus par konkrētu profesiju un amatu pienākumu veikšanai nepieciešamo valsts valodas prasmes līmeni un pakāpi. Līdz šim centra tiesības sniegt atzinumus bija ietvertas MK noteikumu Nr. 733 8. punktā. Bet līdz ar Ministru kabineta 2020. gada 30. jūnija noteikumu Nr. 402 "Grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi"" spēkā stāšanos 2020. gada 1. jūlijā konkrētā norma ir svītrota. Normas svītrošana viennozīmīgi ir atzīstama par pamatotu, jo teorētiski visu profesiju un amatu veikšanai nepieciešamais valsts valodas zināšanu un prasmju apjoms ir noteikts MK noteikumu Nr. 733 1. pielikumā, un situācijas, kad darba devējam pašam ir jānosaka nepieciešamais valsts valodas zināšanu un prasmju apjoms konkrētām profesijām un amatiem un par ko jāsaņem centra atzinums, nevarētu veidoties. Tomēr, neskatoties uz iepriekš minēto un ņemot vērā, ka praksē dažkārt var novērot gadījumus, kam teorētiski nevajadzētu rasties, konkrētajā gadījumā, centra ieskatā, ir lietderīgi šīs līdz 2020. gada 1. jūlijam MK noteikumos Nr. 733 nostiprinātās centra tiesības ietvert projektā.**III. Centra struktūra un amatpersonu kompetence**5. Projektā precizētas atsevišķas centra amatpersonu tiesības.Ievērojot analoģiskus principus nolikuma 6.13. apakšpunkta izteikšanai jaunā redakcijā, jaunā redakcijā izteikts nolikuma 11.7. apakšpunkts (projekta 9.7. apakšpunkts), kas noteica centra tiesības sastādīt noteiktus dokumentus administratīvo pārkāpumu lietvedības ietvaros. Jaunā redakcija papildināta ar amatpersonu uzskaitījumu, kas ir tiesīgas veikt administratīvā pārkāpuma procesu centra vārdā. Latvijas APK 236.3 pantā noteikts, ka izskatīt administratīvo pārkāpumu lietas un uzlikt administratīvos sodus centra vārdā ir tiesīgi:1) centra direktors un viņa vietnieks;2) centra Kontroles daļas vadītājs un inspektori – brīdinājumu un naudas sodu līdz trīssimt piecdesmit *euro*.Tā kā Latvijas APK 2020. gada 1. jūlijā zaudēja spēku un spēkā stājās Administratīvās atbildības likums, kurā šāds regulējums vairs nav paredzēts, konkrētā Latvijas APK norma ir redakcionāli pārstrādāta atbilstoši Administratīvās atbildības likuma normām un iekļauta projektā, lai pastāvētu tiesību normas, kuras nosaka pilnvaru apjomu centra amatpersonām. Projektā noteikts, ka veikt administratīvā pārkāpuma procesu centra vārdā ir tiesīgs centra direktors, direktora vietnieks un Valodas kontroles departamenta amatpersonas (vadītājs, nodaļu vadītāji un vecākie inspektori). No Latvijas APK paredzētā kompetenču sadalījuma naudas soda apmēra ietvaros centrs turpmāk ir atteicies, ņemot vērā, ka kompetenču sadalījumam pēc soda apmēra nav pamata un projekta redakcijā šāda automātiska kompetenču sadalījuma pārcelšana no Latvijas APK, neņemot vērā apstākļus, kāpēc šāds sadalījums kodeksā tika iekļauts, izskatās mākslīga.Projekta 9. punkts par centra amatpersonu tiesībām papildināts ar diviem jauniem apakšpunktiem.Projekta 9.9. apakšpunkts paredz centra amatpersonām tiesības konstatēt konkrētu profesiju un amatu pienākumu veikšanai nepieciešamo valsts valodas prasmes līmeni un pakāpi. Pārbaužu laikā centra amatpersonas nereti konstatē, ka Valsts valodas likumam pakļautu darbinieku, kam saskaņā ar normatīvo regulējumu ir pienākums, piemēram, saziņā ar klientiem, lietot valsts valodu, darba tiesiskās attiecības apstiprinoši dokumenti tiek noformēti tā, lai oficiāli šādas prasības nevarētu tikt izvirzītas (visbiežāk šie darbinieki tiek noformēti kā tādu profesiju un amatu pārstāvji, kas nav pakļauti Valsts valodas likuma regulējumam, lai gan praksē centra vecākie inspektori konstatē pretējo, proti, šie darbinieki apkalpo klientus un dara to nereti vispār bez valsts valodas zināšanām un tikai svešvalodā). Šobrīd centra amatpersonām nav tiesību veikt šādu darbinieku valsts valodas lietojuma pārbaudi un saukt šīs personas pie administratīvās atbildības, līdz ar to, šīs personas turpina pildīt profesionālos un amata pienākumus, ierobežojot valsts valodas lietotāju tiesības saņemt pakalpojumus valsts valodā un brīvi lietot valsts valodu. Paredzot centra amatpersonām tiesības konstatēt konkrētu profesiju un amata pienākumu veikšanai nepieciešamo valsts valodas prasmes līmeni un pakāpi, lai arī darba tiesiskās attiecības apstiprinoši dokumenti noformēti ne saskaņā ar faktiskajiem profesionālajiem un amata pienākumiem, vecākajiem inspektoriem tiktu nodrošināta iespēja veikt šo darbinieku valsts valodas pārbaudes un novērst administratīvo pārkāpumu izdarīšanu, kā arī aizsargāt valsts valodas lietotāju tiesības un intereses.Tāpat, pamatojoties uz lietderības apsvērumiem, lai efektīvi īstenotu Valsts valodas likumā noteiktos mērķus saglabāt, aizsargāt un attīstīt latviešu valodu, kā arī nodrošināt tiesības brīvi lietot latviešu valodu jebkurā dzīves jomā visā Latvijas teritorijā, projekts papildināts ar 9.10. apakšpunktu, kas paredz centra amatpersonām tiesības pārbaudes veikšanas nolūkā fotografēt, izdarīt audioierakstus un videoierakstus, jo šādas centra amatpersonām piešķirtas tiesības gan padarīs centra amatpersonu pārbaudes laika ziņā ne tik apjomīgas, gan nodrošinās nostiprināto pierādījumu administratīvo pārkāpumu lietās papildu objektivitāti un pieņemtā lēmuma administratīvā pārkāpuma lietā pārsūdzēšanas gadījumā augstākai iestādei vai tiesai ļaus izvērtēt pieņemtā lēmuma tiesiskumu.Tiesības veikt fotofiksācijas, centra ieskatā, ir lietderīgi izmantot pārbaudēs par iespējamiem pieļautiem Valsts valodas likuma prasību pārkāpumiem, kas nav saistīti ar personas datu apstrādi, proti, nav saistīti ar Valsts valodas likumā nostiprinātām tiesību normām, kas paredz pienākumu, iestājoties konkrētiem apstākļiem, lietot valsts valodu mutvārdos, bet tikai tādiem pārkāpumiem, kas saistīti ar valodu izmantošanu rakstos, piemēram, veicot importēto un Latvijā ražoto preču marķējuma fotofiksācijas, nevis norakstot marķējumā attēloto informāciju pārbaudes aktos, un fotofiksācijas pievienojot pielikumā pārbaudes aktam vai dienesta ziņojumam.Realizējot tiesības veikt audioierakstus un videoierakstus, plānots apstrādāt personas datus, jo, centra ieskatā, šādas tiesības ir lietderīgi izmantot pārbaudēs, kas veiktas, lai konstatētu iespējamus pieļautus Valsts valodas likuma prasību pārkāpumus, kas saistīti ar valodu lietošanu mutvārdos. Piemēram, audioierakstus plānots veikt valsts valodas lietojuma pārbaužu laikā, ar pārbaudei pakļauto personu veikto interviju ierakstot audioierakstā, nevis rakstveidā nostiprinot pārbaudes aktā, tādējādi izslēdzot jebkādas subjektivitātes un interpretācijas iespēju par to, ko pārbaudei pakļautā persona, viņasprāt, ir teikusi, un kā to ir sadzirdējusi un rakstveidā nostiprinājusi centra amatpersona, kas veic konkrēto pārbaudi. Tiesības veikt videoierakstus ir lietderīgi izmantot, piemēram, pārbaudēs, kas saistītas ar Valsts valodas likuma normām, kas regulē valodu lietošanu pasākumu, darba sanāksmju un sapulču laikā. Audioierakstus un videoierakstus plānots pievienot pārbaudes aktam, ja netiek konstatēti pārkāpumi, vai administratīvā pārkāpuma lietas materiāliem, ja pārkāpumi ir konstatēti. Centrs ir arī saņēmis konsultāciju no personas datu aizsardzības speciālista, ka šādu tiesību realizēšana ir pieļaujama, ja tās nostiprinātas normatīvajā aktā ar ārējā normatīvā akta spēku, kā arī ja tiek izstrādāti iekšējie noteikumi, kur personas datu apstrādes noteikumi tiek konkrēti atrunāti, kas šobrīd ir centra plānā.**IV. Centra darbības tiesiskuma nodrošināšana un darbības pārskats**6. Nolikuma 13. punkts svītrots, jo konstatēta tā dublēšanās ar Valsts pārvaldes iekārtas likuma 17. panta pirmo daļu.Nolikuma 14. punkts redakcionāli pārstrādāts un daļā par centra direktora tiesībām atcelt centra amatpersonu pieņemtos lēmumus projektā izteikts 11. punktā, precizējot kādām amatpersonām un iestādēm kādos gadījumos personas ir tiesīgas pārsūdzēt administratīvo pārkāpumu lietās pieņemtos lēmumus. Savukārt daļā par centra direktora tiesībām atcelt centra amatpersonu izdotos iekšējos normatīvos aktus nolikuma 14. punkts svītrots, praksē nekonstatējot nevienu gadījumu, kad citas amatpersonas, izņemot centra direktoru, būtu tiesīgas izdot iekšējos normatīvos aktus, un, līdz ar to, nesaskatot pamatojumu šādas tiesību normas paredzēšanai projektā. |
| 3. | Projekta izstrādē iesaistītās institūcijas un publiskas personas kapitālsabiedrības | Centrs, Tieslietu ministrija. |
| 4. | Cita informācija | Nav. |
|

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Galvenokārt centra ierēdņi un darbinieki, kā arī ikviena publisko vai privāto tiesību fiziska vai juridiska persona. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

 |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tā kā projektā nav plānots ieļaut nolikuma 6.4. apakšpunktā paredzēto regulējumu (par centra tiesībām normatīvajos aktos noteiktajā kārtībā un apmērā sniegt mācību un metodisko materiālu realizācijas un izziņu sagatavošanas maksas pakalpojumus), ir izstrādāts Ministru kabineta noteikumu projekts "Par Ministru kabineta 2013. gada 1. oktobra noteikumu Nr. 1027 "Valsts valodas centra publisko maksas pakalpojumu cenrādis" atzīšanu par spēku zaudējušiem", kas tiks virzīts izskatīšanai Ministru kabinetā vienlaikus ar projektu. |
| 2. | Atbildīgā institūcija | Tieslietu ministrija, centrs. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Tieslietu ministrijas tīmekļa vietnē sadaļā "Sabiedrības līdzdalība", tādējādi informējot sabiedrību par projektu un dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" 2019. gada 4. decembrī tika ievietots Tieslietu ministrijas tīmekļa vietnē (pieejams: <https://tm.gov.lv/lv/cits/pazinojums-par-lidzdalibas-iespejam-likumprojekta-ministru-kabineta-noteikumu-projekta-valsts-valoda>) un Valsts kancelejas mājaslapā <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības pārstāvju viedokļi līdz sabiedrības līdzdalības paziņojumā minētajam datumam (2019. gada 18. decembris) netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrs, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu netiek paplašinātas vai sašaurinātas centra funkcijas, un projekta izpilde neietekmē tajā esošos cilvēkresursus.Nav nepieciešama jaunu institūciju izveide vai esošo reorganizācija |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Baltiņš 67334610

Maris.Baltins@vvc.gov.lv